**RP SIA „Rīgas satiksme”**
**norēķinu terminālu uzturēšanas un
apkalpošanas pakalpojumi vienam gadam**

*tehniskā specifikācija*

**Pakalpojuma apraksts:** pakalpojuma ietvaros RP SIA „Rīgas satiksme”
(turpmāk – Pasūtītājs) noslēgs līgumus ar personu (turpmāk – Pakalpojuma sniedzējs) par rokas bankas norēķinu (turpmāk – POS) terminālu „Verifone VX680 3G” uzturēšanu un apkalpošanu. Pakalpojuma sniedzējam būs nepieciešams nodrošināt POS terminālu darbību bezskaidras naudas maksājumu pieņemšanai uz Pasūtītāja norādīto kredītiestādes maksājumu kontu (turpmāk – Pakalpojums).

**Līguma darbības laiks:** viens (1) gads no līguma noslēgšanas.

**Prasība pretendentam:**

1. Pakalpojuma sniedzējam jāspēj nodrošināt POS terminālu Pakalpojumu atbilstoši „Verifone” oficiāliem apkalpošanas nosacījumiem un jaunākajiem atjauninājumiem.
2. Pakalpojuma sniedzējam ir jābūt tiesīgam un kompetentam nodrošināt Pakalpojumu.

**Apkalpojamās lietas:** POS termināls „Verifone VX680 3G”.

**Apkalpojamo lietu daudzums:** 35 gabali.

**Pakalpojuma nosacījumi:**

1. konfigurē un uztur POS terminālus 24 stundas 7 dienas nedēļā, lai nodrošinātu POS terminālu pilnu funkcionalitāti un darbspējas;
2. nodrošina POS terminālu maksājumu pārskaitījumu uz Pasūtītāja noteikto bankas kontu;
3. analizē POS terminālu darbības problēmas un ziņot par konstatētām problēmām Pasūtītajam;
4. veic POS terminālu atslēgšanu/pieslēgšanu datu pārraidei;
5. nodrošina izsaukumu un darbības problēmu pieteikumu pieņemšanu un reģistrāciju darba dienās no plkst. 8.00 līdz plkst. 16.30, izmantojot tālruni vai elektroniskā pasta adresi;
6. sniedz konsultāciju par POS terminālu darbības iespējām un ierobežojumiem;
7. Pakalpojuma sniedzējs reaģē uz Pasūtītājas pieteikto problēmu vai bojājumu POS termināla darbībā nekavējoties, bet ne vēlāk kā 12 stundu laikā no Pasūtītājas pieteikuma nosūtīšanas brīža;
8. Pakalpojuma sniedzējam jāspēj nodrošināt pieteiktā bojājuma vai problēmas novēršanu POS terminālu darbībā 24 stundu laikā no Pasūtītājas pieteikuma nosūtīšanas brīža vai saskaņot citu problēmas vai bojājuma novēršanas termiņu ar Pasūtītāju.
9. Pakalpojuma sniedzējam jāspēj nodrošināt aizstāt POS terminālus ar šādu pašu POS terminālu vai ekvivalentu, ja Pasūtītājs pieņem lēmumu par lietas aizstāšanu, ja remonts nav lietderīgs.
10. Pakalpojuma sniedzējam jāspēj nodrošināt nomas tiesības POS terminālam vai tā ekvivalentam, ja Pasūtītājs pieņem lēmumu, ka nav lietderīgi iekārtu aizstāt ar to pašu POS termināli vai ekvivalentu.